ສ​ຫລ ສະ​ໜັບ​ສະ​ໜຸນ ສ​ປ​ປ ລາວ ໃຫ້​ບັນ​ລຸເປົ້າ​ໝາຍ ການ​ພັ​ດ​ທະ​ນ​າ
ທ່ານນາງຣີນາ ບິດເຕີ ເອກ​ອັກ​ຄະ​ລັດ​ຖະ​ທູດ ສ​ຫລ ປະ​ຈຳ​ລາວ ກ່າວວ່າ ພວກເຮົາພູມໃຈ ໃນການຮ່ວມມືສອງຝ່າຍ ໃນບັນດາວຽກງານ ການພັດທະນາຕ່າງໆ. 
ໃນຂະນະທີ່ເດີນທາງມາຢ້ຽມຢາມ ສປປ ລາວ ຄັ້ງວັນທີ 12 ຫາ 15 ມັງກອນທີ່ຜ່ານ ມານີ້ ເຈົ້າໜ້າທີ່ອະວຸໂສ ຂອງອົງການພັດທະນາສາກົນ ສະຫະລັດອາເມຣິກາ ຫລື USAID ໄດ້ເນັ້ນໜັກ ເຖິງການສະໜັບສະໜູນ ຂອງ ລັດຖະບານສະຫະລັດ ທີ່ມີຕໍ່ ລັດຖະບານ ສປປ ລາວ ໃນການເຮັດວຽກຮ່ວມກັນເພື່ອບັນລຸເປົ້າໝາຍການພັດທະ ນາຂອງ ສປປ ລາວ ທ່ານ ຣີເຈີດ ພາກເກີ ຜູ້ຊ່ວຍຜູ້ອຳນວຍການໃຫຍ່ປະຈຳອົງການ USAID ຊີ້ນຳທາງ ດ້ານນິຕິກຳແລະຂໍ້ມູນຂ່າວສານ ແລະທ່ານ ໂຄລິນ ຄຣອສບີ ຮອງເອກອັກຄະລັດຖະ ທູດ ໄດ້ລົງພື້ນຖານ ເພື່ອສຶກສາເບິ່ງ ການດຳເນີນ ງານຕົວຈິງ ຂອງບັນດາໂຄງການ ຮ່ວມມື ລະຫວ່າງ ສະຫະລັດອາເມຣິກາ ແລະ ສປປ ລາວ ເພື່ອປັບປຸງຊີວິດການເປັນ ຢູ່ ຂອງຄົນພິການ ແລະພັດທະນາການອ່ານ ຂອງພວກນັກຮຽນຊັ້ນກຽມປະຖົມ ປໍນຶ່ງ ແລະ ປໍສອງໂດຍສະເພາະແມ່ນເດັກນ້ອຍທີ່ບໍ່ໃຊ້ພາສາລາວໃນການສື່ສານເປັນຫຼັກ ທ່ານຣີເຈີດຍັງໄດ້ພົບປະກັບການນຳຂອງແຂວງຊຽງຂວາງແລະທ່ຽວຊົມທິວທັດຂອງ ທົ່ງໃຫຫີນ ເຊິ່ງເປັນສະຖານທີ່ທາງມໍລະດົກໂລກ ແຫ່ງທີສາມຂອງ ສປປ ລາວ ຫຼັງຈາກນັ້ນ ທ່ານ ຣີເຈີດ ພາກເກີ ໄດ້ເດີນທາງມານະຄອນຫຼວງວຽງຈັນ ເພື່ອພົບປະ ກັບ ທ່ານພົມມາ ຄຳມະນີຈັນ ຫົວໜ້າກົມເອີຣົບ ແລະ ອາເມຣິກາກະຊວງການຕ່າງ ປະເທດ ການພົບປະດັ່ງກ່າວໄດ້ເນັ້ນໃສ່ການເສີມຂະຫຍາຍການຮ່ວມມືສອງຝ່າຍ ລະຫວ່າງສະຫະລັດ ແລະ ສປປ ລາວ ໃນບັນດາວຽກງານ ການພັດທະນາຕ່າງໆ ບໍ່ ວ່າຈະເປັນການຂະຫຍາຍຕົວທາງດ້ານການຄ້າແລະການລົງທຶນ ການສ້າງຄວາມ ເຂັ້ມແຂງທາງ ດ້ານລັດແຫ່ງກົດໝາຍ ປັບປຸງວຽກງານສຸຂະພາບ ແລະການສຶກສາ ໃນ ສປປ ລາວ ເປັນຕົ້ນ ທ່ານນາງຣີນາ ບິດເຕີ ເອກອັກຄະລັດຖະທູດ ກ່າວວ່າ “ພວກເຮົາພູມໃຈ ໃນການ ຮ່ວມມືສອງຝ່າຍໃນບັນດາວຽກງານການພັດທະນາຕ່າງໆ ສະຫະລັດອາເມຣິກາ ຈະສືບຕໍ່ໃຫ້ການສະໜັບສະໜູນ ສປປ ລາວໃນວຽກງານການພັດທະນາເພື່ອຫຼຸດ ພົ້ນ ອອກຈາກສະຖານະ ປະເທດດ້ອຍພັດທະນາ ” ສະຫະລັດອາເມຣິກາ ຮ່ວມມືກັບ ລັດຖະບານແຫ່ງ ສປປ ລາວ ແລະ ປະຊາຊົນ ລາວໃນຫລາຍດ້ານ ເຊັ່ນ: ວຽກງານການປັບປຸງຄຸນນະພາບ ຂອງການສຶກສາ ການສົ່ງເສີມສຸຂະພາບ ແລະ ໂພຊະນາການ ການຂຸດຄົ້ນທໍາລາຍ ລະເບີດທີ່ຍັງ ບໍ່ທັນແຕກທີ່ເປັນສີ່ງກີດຂວາງການພັດທະນາ ອຳນວຍຄວາມສະດວກດ້ານການ ຄ້າ ການລົງທຶນ ແລະເພີ່ມທະວີການຄຸ້ມຄອງລັດດ້ວຍກົດໝາຍ